Title: N á v r h
Author: Meliorisová Kveta
Company: MSPNM

Na základe uznesenia vlády SR
                                                                                 č. …. zo dňa   ………… 2002                                                                  

VLÁDA SLOVENSKEJ REPUBLIKY

podľa § 28 ods. 5 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

z r u š u j e

rozhodnutie Prezídia Fondu národného majetku Slovenskej republiky č. 593/1996 o privatizácii časti podniku Štátny majetok Partizánske, štátny podnik so sídlom Šimonovianska č. 29, 958 03 Partizánske, vydaného ako príloha č. 2 k uzneseniu Prezídia Fondu národného majetku SR  č. 14/LIV z 20. 9. 1996.

 Odôvodnenie:

	Prezídium Fondu národného majetku Slovenskej republiky ako prílohu č. 1 k uzneseniu č. 14/LVI z 20. 9. 1996 vydalo Dodatok č. 1, ktorým sa mení spôsob a podmienky privatizácie obsiahnuté vo výstupnom formulári F. privatizačného projektu podniku Štátny majetok Partizánske, evidovanom na MSPNM SR pod číslom 1033.  Na základe rozhodnutia Prezídia Fondu národného majetku SR č. 593/1996 vydaného ako príloha č. 2 k uzneseniu Prezídia Fondu národného majetku SR č. 14/LIV z 20. 9. 1996 o privatizácii časti podniku Štátny majetok Partizánske, štátny podnik so sídlom Partizánske uzavrel Zmluvu o predaji časti podniku č. 1632/1996 so spoločnosťou CEBO AGRO GROUP s.r.o. so sídlom v Partizánskom (neskôr sa právnym nástupcom stala spoločnosť AGRO Partizánske, a.s. so sídlom v Partizánskom). V dôsledku neplnenia zmluvných podmienok zo strany kupujúceho, Fond národného majetku SR s účinnosťou od 14. 2. 2001 od zmluvy č. 1632/1996 odstúpil. Hodnota majetku časti podniku v čase uzavretia zmluvy činila 155 705 tis. Sk, po odstúpení od zmluvy 130 212 tis. Sk.
 	
Fond národného majetku Slovenskej republiky má zámer naložiť s majetkom z odstúpenia od zmluvy priamym predajom záujemcovi, ktorého vyberie na základe výberového konania. 

Poučenie:

Toto zrušenie rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                  Ministerstvo pôdohospodárstva Slovenskej republiky
                  Fond národného majetku Slovenskej republiky